b'\n_START_ARTICLE_\nBraun (empresa)\n_START_SECTION_\nPerspectiva hist\xc3\xb2rica\n_START_PARAGRAPH_\nMax Braun va ser un dels primers fabricants europeus que va combinar r\xc3\xa0dio i tocadiscs en un mateix aparell. En 1935 va n\xc3\xa9ixer el logotip de Braun, amb la seva caracter\xc3\xadstica "A" allargada i arrodonida al centre. Durant la 2\xc2\xaa Guerra Mundial, Braun es va veure obligada a abandonar pr\xc3\xa0cticament la producci\xc3\xb3 per al sector civil. En 1944 les seves f\xc3\xa0briques de Frankfurt van quedar destru\xc3\xafdes gaireb\xc3\xa9 per complet. En 1945, Max Braun va comen\xc3\xa7ar a reconstruir la seva empresa amb 150 empleats; l\'any 1950 va apar\xc3\xa8ixer la primera m\xc3\xa0quina d\'afaitar el\xc3\xa8ctrica, la "S 50", que combinava un element de tall oscil\xc2\xb7lant amb una l\xc3\xa0mina d\'acer ultrafina i, no obstant aix\xc3\xb2, estable. Aquest principi ha seguit fent-se servir, en una forma m\xc3\xa9s refinada i perfeccionada, en les m\xc3\xa0quines d\'afaitar Braun fins al dia d\'avui._NEWLINE_Max Braun va morir sobtadament el novembre de 1951. Els seus fills, Artur (26) i Erwin (30), van haver d\'assumir la direcci\xc3\xb3 de l\'empresa, el departament de disseny de la companyia va comen\xc3\xa7ar a produir productes de la llar amb dissenys innovadors com a r\xc3\xa0dios, projectors de diapositives, equips d\'\xc3\xa0udio, i altres, que s\xc3\xb3n icones de la producci\xc3\xb3 industrial del segle XX, actualment articles per a col\xc2\xb7leccionistes._NEWLINE_Procter & Gamble \xc3\xa9s propiet\xc3\xa0ria de la marca Braun, mentre que Delonghi t\xc3\xa9 llic\xc3\xa8ncia per vendre productes de planxat i cuina, gr\xc3\xa0cies a l\'acord aconseguit per ambdues companyies en 2012.'